**Eksempel på opgaveformuleringer fra SRPer med psykologi**

|  |  |
| --- | --- |
| **Fag**: Engelsk og psykologi**Emne**: Racisme i den klassiske amerikanske balletverden

|  |
| --- |
|  |

**Opgaveformulering**:Redegør for relevant psykologifaglig viden, der kan bidrage til at belyse de udfordringer, der møder en afro-amerikansk balletdanser, som ønsker at gøre karriere i et klassisk balletkompagni. Foretag en analyse og fortolkning af dokumentaren ” “A Ballerina’s Tale” om Misty Copeland, idet du lægger vægt på person- og miljøkarakteristik. Diskuter på et fagligt grundlag og med inddragelse af dokumentaren samt selvvalgt engelsksproget materiale, hvordan man som afro-amerikansk danser kan håndtere racisme, og hvad årsagen kan være, herunder om det særlige ved den gruppe, som et balletkompagni er, kan anspore til udvikling af racisme. Giv en vurdering af, hvilke tiltag der kan gøres for at arbejde med at forbedre forholdene for afro-amerikanske dansere i den amerikanske balletverden. **Eksempler på delafsnit fra SRPer med psykologi**1. **Eksempel** fra en SRP med samfundsfag og psykologi på, hvordan en psykologifaglig teori kan introduceres:

”Der er mange syn på, hvordan man kan mindske og i sidste ende bekæmpe volden. Ud fra Banduras social indlæringsteori kan kommunikation med andre få én til at reflektere over sin adfærds konsekvenser. Med den såkaldte modelindlæring, kan man være mere villig til at ændre sin adfærd, hvis der er en rollemodel at se op til”. (Herefter anvendes teorien og dens begrebsapparat på et konkret materiale).1. **Eksempel** fra en SRP med biologi og psykolog på hvordan en psykologifaglig teori kan anvendes:
 |

”Derudover bliver Mikaels identitet og adfærd også spejlet af hans forældres oplevelse af hans identitet. I spejlteorien, fremsat af Söderlindh, spejler mennesket sig i andre, og det spejlbillede de kaster tilbage bliver en del af mennesket eget selvopfattelse.[[1]](#footnote-1) Forældrene betragter Mikael som sårbar og skrøbelig, hvilket bidrager til hans identitetsdannelse. Når mennesket bliver opfattet og betragtet på en bestemt måde, kastes dette spejlbillede tilbage og bliver en del af jeg’et, hvilket ses i Mikaels tilfælde”.

1. (henvisning) [↑](#footnote-ref-1)